CELEX: 62018TN0556
Language: sk
Date: 2018-09-19 00:00:00
Title: Vec T-556/18: Žaloba podaná 19. septembra 2018 – Sensient Colors Europe/Komisia

5.11.2018   
            
            
               SK
            
            
               Úradný vestník Európskej únie
            
            
               C 399/54
            
         
      Žaloba podaná 19. septembra 2018 – Sensient Colors Europe/Komisia
      (Vec T-556/18)
      (2018/C 399/69)
      Jazyk konania: nemčina
      
         Účastníci konania
      
      
         Žalobkyňa: Sensient Colors Europe GmbH (Geesthacht, Nemecko) (v zastúpení: M. Hagenmeyer, D. Zechmeister a W. Berlit, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 31. júla 2018 (DG Sante/E2/RP/amf(2018)4523972), označil za neplatnú žiadosť o povolenie umiestňovania novej potraviny na trh v rámci Únie a aktualizáciu únijného zoznamu v súlade s článkom 9 nariadenia Európskeho parlamentu a Rady (EÚ) 2015/2283 (1) s referenčným číslom NF 2018/0355, ako aj ukončil konanie o žiadosti, a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza jediný žalobný dôvod založený na porušení článku 6 ods. 1 a 5 vykonávacieho nariadenia Komisie (EÚ) 2017/2469 (2), ako aj článku 10 ods. 1 v spojení s článkom 10 ods. 3 a článkom 11 ods. 1, alebo v spojení s článkom 12 ods. 2 nariadenia 2015/2283.
      V tomto ohľade žalobkyňa okrem iného tvrdí, že žalobkyňa sa nesprávne domnieva, že predmet žiadosti, a to farbiaci extrakt na báze vysušených kvetov klitórie trojpočetnej (Clitoria ternata), nepatrí do pôsobnosti nariadenia 2015/2283 a predstavuje prídavnú látku v potravinách v zmysle článku 3 ods. 2 písm. a) nariadenia č. 1333/2008.
      
         (1)  Nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (Ú. v. EÚ L 327, 2015, s. 1).
      
         (2)  Vykonávacie nariadenie Komisie (EÚ) 2017/2469 z 20. decembra 2017, ktorým sa stanovujú požiadavky administratívneho a vedeckého charakteru v súvislosti so žiadosťami uvedenými v článku 10 nariadenia Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 2017, s. 64).